**NEMZETI TEHETSÉG PROGRAM Az Oktatási Hivatal által nyilvántartott szakkollégiumok támogatása NTP-SZKOLL-15**

**A pályázat célja**

Az Oktatási Hivatal által nyilvántartott szakkollégiumok támogatása.

**A támogatás formája és mértéke**

A pályázat útján igényelhető támogatás 100% intenzitású, vissza nem térítendő támogatás, amelynek **igénybevétele a beszámoló elfogadását követően egy összegben, vagy – a pályázó indokolt kérelme alapján – a beszámoló elfogadását megelőzően támogatási előleg formájában történhet.**

A támogatási előleg mértéke 100%, melynek folyósítására **egy összegben** kerülhet sor.

A pályázathoz saját forrás biztosítása nem kötelező.

A pályázaton legalább **750 000 Ft**, illetve legfeljebb **3 000 000 Ft vissza nem térítendő** támogatás igényelhető.

**Támogatható tevékenységek**

Az őszi és a tavaszi tanulmányi félévben egy-egy, legalább 15 órás, a felsőoktatási intézmény oktatási tevékenységén túlmutató, tudományos, közéleti vagy elméleti témájú kurzus (szakkurzus) vagy gyakorlati ismereteket és tapasztalatot adó kurzus (szakszeminárium) megvalósítása, valamint a kurzusról nyilvánosan elérhető prezentáció készítése. A szakkurzus és a szakszeminárium nem lehet azonos a szakkollégisták számára előírt kötelező kurzuskínálattal.

**A rendelkezésre álló keretösszeg**

A pályázatok támogatására rendelkezésre álló keretösszeg **80 000 000 Ft.**

**Támogatási időszak**

A Pályázó által a pályázatban megjelölt,

- támogatási előleg formájában nyújtott támogatás esetében **2015. július 1.** és **2016. június 30.** közé eső időszak, illetve

- beszámolót követően nyújtott támogatás esetén **2015. július 1.** és **2016. május 15.** közé eső időszak.

**A pályázatok benyújtásának határideje**

Az internetes pályázatok benyújtásának határideje: **2015. szeptember 11. 23:59 óra.**